જો કે, આજે સરકાર દ્વારા ફરી એકવાર સિંહોના રક્ષણ અને જતન માટે સરકાર દ્વારા અસરકારક પગલા લેવાઇ રહ્યા હોવાનો પુનરોચ્ચાર કરાયો હતો. સરકારપક્ષ તરફથી જણાવાયું હતું કે, જૂનાગઢ, અમરેલી, ગીર સોમનાથ સહિતના પંથકમાં મળી કુલ ૫૦,૫૧૭ કૂવાઓ ખુલ્લા હતા, જેના કારણે સિંહો તેમાં પડી જવાથી મોતને ભેટતા હોવાની ઘટનાઓ બનતી હતી, તેથી સિંહોના રક્ષણ અને બચાવ માટે સરકારે કાર્યવાહી કરી જરૂરી સૂચનાઓ આપી હતી, જેના અનુસંધાનમાં વનવિભાગ દ્વારા અત્યારસુધીમાં ૩૨,૫૫૯ કૂવાઓની ફરતે દિવાલ અને કવર બનાવી તેને આવરણયુકત બનાવી દેવાયા છે કે જેથી સિંહો તેમાં પડી ના જાય અને અકાળે મોતને ના ભેટે. જા કે, ત્રણ જિલ્લાઓમાં મળી હજુ ૧૭,૯૫૮ જેટલા કૂવાઓમાં આ પ્રકારનું કવરીંગ કરવાનું બાકી છે.